8. ΝΟΜΟΘΕΤ. ΔΙΑΤΑΓΜΑ της 21/21 Σεπτ. 1926 Περί κωδικοποιήσεως και συμπληρώσεως της νομοθεσίας περί Σιδηροδρόμων του Ελληνικού Κράτους. Κυρωθέν υπό του α)Νόμ. 4101 της 12/14 Μαρτ. 1929 περί κυρώσεως του από 21 Σεπτ. 1926 Ν.Δ/τος περι κωδικοποιήσεως και συμπληρώσεως της νομοθεσίας περί σιδηροδρόμων του Ελληνικού Κράτους, και τροποποιηθέν υπό του  β)Νόμ. 4525 της 10/11 Απρ.1930 περί προσθήκης εις τον νόμ. 4101 τον κυρώσαντα το από 21 Σεπτ. 1926 Ν.Δ/μα «περί κωδικοποιήσεως και συμπληρώσεως της νομοθεσίας περί Σιδηροδρόμων του Ελληνικού Κράτους». κατηργήθη ως αντικείμενον εις τας διατάξεις του Ν.Δ. 4/4 Σεπτ. 1935 (κατωτ. αριθ. 15) πλην του άρθρ. 21 και 25, άτινα παρατίθενται: Άρθρ.21.-Οι τεχνικοί υπάλληλοι της διευθύνσεως των Σιδηροδρόμων του Υπουργείου Συγκοινωνίας δικαιούνται ειδικών εισιτηρίων ελευθέρας κυκλοφορίας επί των συρμών των Σ.Ε.Κ. εκδιδομένων υπό του Γενικού Διευθυντού, κατόπιν πίνακος διαβιβαζομένου υπό του Υπουργείου της Συγκοινωνίας. Οι λοιποί υπάλληλοι της Διευθύνσεως ταύτης δικαιούνται, δωρεάν μεταφοράς οσάκις μεταβαίνουσι δι’ υπηρεσίαν. Δωρεάν μεταφέρονται: 1)Οι Υπουργοί, οι βουλευταί, ο αρχιστράτηγος, οι Γενικοί Διοικηταί και οι χρηματίσαντες επί εν συνεχές έτος Υπουργοί της Συγκοινωνίας, εν δε τη περιφερεία των οι Νομάρχαι, οι Εισαγγελείς, Ανακριταί και Πρόεδροι Πολιτικών και Στρατιωτικών Δικαστηρίων, οι Διευθυνταί Αστυνομιών, Επιθεωρηταί, Νομομηχανικοί, Μηχανικοί και το κατώτερον τεχνικόν προσωπικόν της Διευθύνσεως των Δημοσίων Έργων. 2)Οι  υπάλληλοι  των εμμέσων  φόρων,  οι υπάλλη(Αντί της σελ. 105) Σελ. 105(α) 297-105 Σιδηρόδρομοι Ελληνικού Κράτους 21.Γ.α.3-8 λοι του τελωνειακού κλάδου οι επιφορτισμένοι την επιτήρησιν των σιδηροδρόμων εν τω συμφέροντι της εισπράξεως του φόρου. 3)Οι συνοδοί των ταχυδρομικών σάκκων και οι υπάλληλοι των τηλεγράφων, ταχυδρομείων, και τηλεφώνων, εφ’όσον άπαντες ούτοι έχουσιν ειδικήν αποστολήν ή εισίν, επιφορτισμένοι δι’ εκτάτου υπηρεσίας και εφωδιασμένοι δια διαταγής υπηρεσιακής, εκδιδομένης επί τη βάσει του κανονισμού, εγκρινομένου παρά του Υπουργού της Συγκοινωνίας κατόπιν γνώμης του Συμβουλίου των Σιδηροδρόμων εν τω Υπουργείω τούτω. Οι τραυματίαι πολέμου ταξιδεύοντες δια γ΄ θέσεως αφομιούνται προς τους στρατιωτικούς όσον αφορά την πληρωμήν εισιτηρίων, εφ’ όσον βεβαιούται δια πιστοποιητικού της αρμοδίας Αρχής η ιδιότης των αύτη. Προς διευκόλυνσιν του τύπου, παρέχονται δωρεάν καθ’ έκαστον μήνα 12 εν όλω εισιτήρια ενός ταξειδίου μεταβάσεως και επιστροπής διατιθέμενα κατόπιν εγγράφου του επί της Συγκοινωνίας Υπουργού προς τους Σ.Ε.Κ.  Έκδοσις εισιτηρίων πέραν των 12 κατά παράβασιν της διατάξεως ταύτης επιβάλλει εις τον εκδόντα το εισιτήριον τούτο υπάλληλον την πληρωμήν της αξίας αυτού. Το Διοικητικόν Συμβούλιον συντάσσει, προτάσει του Γενικού Διευθυντού, Κανονισμόν δια την παροχήν εισιτηρίων ελευθέρας κυκλοφορίας δωρεάν ή μετ’ εκπτώσεως, ιδία εις το προσωπικόν των Σιδηροδρόμων του Κράτους και τας οικογενείας αυτών ή άλλων σιδηροδρομικών επιχειρήσεων, ως και τα Διοικητικά τούτων Συμβούλια. Ο Κανονισμός ούτος δύναται ν’ αναθεωρήται κατ’ έτος. Υπάλληλος, οιανδήποτε και αν κατέχη θέσιν εν τη ιεραρχία, χορηγήσας εισιτήριον δωρεάν ή μετ’ εκπτώσεως παρά τα ως άνω οριζόμενα, ή επιτρέψας ταξείδιον άνευ κανονικού εισιτηρίου, ή δεχθείς προς αποστολήν εμπορεύματα ή αποσκευάς άνευ της κεκανονισμένης πληρωμής, εκτός της διοικητικής ευθύνης και του εις βάρος του καταλογισμού της αντιστοίχου αξίας του εισιτηρίου ή της γενομένης αποστολής, δύναται εν υποτροπή να απολυθή αναλόγως της πράξεως, προσωρινώς ή οριστικώς, εκ της υπηρεσίας. Άρθρ.25.-Καταργείται ως προς τους Σ.Ε.Κ. πάσα διάταξις νόμου ή Ν.Δ/των σχετιζομένη οπωσδήποτε με την διοίκησιν, εκμετάλλευσιν και οργάνωσιν αυτών. Σελ. 106(α) 297-106 Παραμένουσιν εν ισχύϊ μόνον τα άρθρ. 34-36 του από 4 Ιουνίου Ν.Δ/τος και οι νόμοι ΑΡΚΒ΄του 1883 «περί αδικημάτων κατά της ασφαλείας των σιδηδρόμων», ΑΡΟΒ΄ του 1884 «περί ασφαλείας και αστυνομίας των σιδηροδρόμων» ως προς τας διατάξεις τούτων τας μη συγκρουομένας προς τας διατάξεις του παρόντος. Παραμένουσιν επίσης εν ισχύϊ αι διατάξεις περί λειτουργίας των λεβήτων και ατμαμαξών των Σιδηροδρόμων και περι των προσόντων του προσωπικού των ατμαμαξών. Αι ανωτέρω δωρεάν μεταφοραί κατηργήθησαν δια του άρθρ. 1 Ν.Δ. 2453/1953 (ανωτ. σελ. 101) πλην των αυτόθι αναφερομένων εξαιρέσεων. 